**הנחיות כלליות לגינה בעונת הקיץ**

יולי אוגוסט הם החודשים החמים בשנה וקשה לשמור על רעננות הגינה.

בתקופה זו יש להקפיד על השקיה סדירה ונכונה של הגינה.

אפשר לשתול בעונה זו: טגטס, פורטולקה, ציניה, אנג'לוניה, פנטס. הפורטולקה מתאימה ביותר לעונת הקיץ, היא משתרעת יפה, מחדשת פרחים צבעוניים ונחשבת חסכונית במים.

צמחים רב שנתיים הפורחים כעת:

אגפנתוס אפריקאי: פורח בחודשים יוני-יולי. בסיום הפריחה יש להוריד את גבעולי הפריחה ואפשר לבצע חלוקה של גוש הפקעות באביב ובקיץ. המרוקליס: פורח בחודשים יוני-יולי בצבעים שונים. גם פה אפשר לחלק את גוש הפקעות בקיץ ובאביב.רואליה ברייטון: פורח מהאביב ועד לסתיו בצבעים: ורוד, כחול ולבן. קנה הודית: פורחת באביב ובקיץ בצבעים שונים. טולבגיה חריפה: פורחת כל הקיץ בצבע סגול.

**ורדים:**

יש להקפיד על השקיה סדירה כ-5-7 ליטר ליום לצמח. אפשר להוסיף קומפוסט לקראת הפריחה בסתיו.

**מדשאות:**

יש להמשיך בכיסוח סדיר ולא נמוך מידי. איחור בכיסוח או כיסוח נמוך יגרמו לקירקוף המדשאה ולהתיבשות הדשא.

יש להקפיד על השקיה סדירה. בתקופה זו נתקפת המדשאה במזיקים שונים. יש לרסס בהתאם להוראות הכתובות על חומר הריסוס.

מטפס יפה שפורח עכשיו הוא **האלמון ההודי**. פורח מחודש מאי עד אוקטובר.

הפריחה ריחנית ושופעת ,הפרחים משנים א צבעם מלבן לוורוד או אדום.

האלמון ההודי הוא צמח מרשים ומומלץ מאוד בגינה.

ברכה מור